
Előterjesztés

Cserháthaláp  Község Önkormányzata Képviselő-testülete 2015. szeptemberi ülésére

A szociális ellátásokról

Tisztelt Képviselő-testület !

Cserháthaláp  Község Önkormányzata Képviselő-testülete a szociális igazgatásról és szociális ellátásokról szóló 1993.évi III. törvényben (Szt.)  foglalt felhatalmazás alapján meglakotta a települési támogatásról és az egyéb szociális ellátásokról szóló 3/2015.(II.24.) önkormányzati rendeletét, mely 2015. március 01. napján lépett hatályba.  

Az Szt. 45.§-a teljesen az önkormányzatokra bízta, hogy a települési támogatás keretében milyen célra nyújt támogatás.

Az önkormányzati rendelet alapján a szociálisan rászorult személyek és családok részére 2015. szeptember 30. napjájig az alábbi támogatást állapította meg és folyósitotta az önkormányzat.

I. Rendkívüli települési támogatás 
1. Települési létfenntartási támogatás

                   A kérelmezők elsősorban élelmiszervásárlásra,  közüzemi számla  

                   tartozás miatt nyújtottak be támogatási kérelmet. 

                   3 fő részesült összesen: 55.000 Ft támogatásban. 

                   Esetenként a kérelmezők átlagosan 18.300 Ft/fő összegű települési támogatásban

                   részesültek.

2. Települési temetési támogatás

Jövedelemhatárhoz kötött támogatás, mértéke 30.000 Ft.

4 fő részesült összesen  120.000 Ft támogatásban.

3. Települési gyógyszertámogatás 

Eseti vagy rendszeres támogatás formájában nyújtható. 

Az esetinél jövedelemhatár: családban élőnél a nyugdijminimum 170 %-a

48450 Ft, egyedül élőnél, vagy olyan családnál, ahol fogyatékos személy él a nyugdijminim 200 %-a 57.000 Ft. 

A támogatás mértéke a gyógyszerköltség összege, de maximum 30.000 Ft.  

Nem került kifizetésre.

4. Települési gyermeknevelési támogatás

A kérelmezők a gyermek óvodáztatásához, iskoláztatásához és a gyermek betegségével kapcsolatos kiadásokhoz nyújtottak be kérelmet. 

6  kiskorú részesült összesen 40.373  Ft támogatásban.

                  Esetenként a kiskorúak 6730 Ft/fő összegű települési támogatásban részesültek. 

II. Rendszeres települési támogatás

1. Települési gyógyszertámogatás  

Legalább 3 és maximum 6 hónapra lehet megállapítani. Jövedelemhatár: családban élő esetén a nyugdijminimum 160 %-a 45600 Ft, egyedül élő és olyan család esetén, ahol fogyatékos személy él a nyugdijminim 250 %-a 71.250 Ft.

Gyógyszerkiadásai a nyugdijminimum 30 %-át, 8550 Ft-ot eléri, vagy meghaladja

Szakorvosnak kell igazolnia a gyógyszerköltséget. 

 Nem került megállapitásra.

2. Települési lakásfenntartási támogatás

Szociálisan  rászorult az a háztartás, ahol az egy főre jutó jövedelem nem éri el a nyugdijminim 200 %-át, 57.000 Ft-ot és vagyonnal nem rendelkeznek.

Figyelembe vehető lakásfenntartási kiadások: villany, víz- és gázfogyasztás, csatornahasználat és szemétszállitási dij.

A lakásnagyságtól és a személyek számától is függ az elismert lakásnagyság.

Az elismert havi költség  az elismert lakásnagyság és az egy négyzetméterre jutó elismert költség szorzata. Az egy négyzetméterre jutó elismert havi költség összesen 450 Ft. 

A támogatás mértéke az elismert havi költség 20 %-ától 50 %-áig állapitható meg, de nem lehet kevesebb havi 2500 Ft-nál. 

A támogatást 6 hónapra lehet megállapitani.

4 háztartás részére lett megállapitva 6 hónap időtartamra.

A támogatás összege háztartásonként és havonta: 8.100 Ft, 10.100 Ft, 12.400 Ft, 14.600 Ft

2015.09.30-ig megállapitott támogatás összege összesen: 127.500  Ft.

A 2015.évet terhelő, már megállapitott támogatás összege továbbá: 106.400 Ft.

3. Települési ápolási támogatás 

A R.21-22.§-ban foglalt feltételekkel 1 fő részére 2015.05.01-től 10.31-ig szóló időtartamra lett megállapitva az ápolási támogatás tartósan  beteg személy ápolása, gondozása miatt. 

Az ápolási dij bruttó összege: 23.600 Ft/fő/hó

Kifizetésre kerülő, nettó összege: 21.240 Ft/fő/hó

III. A szociális alapszolgáltatás keretében biztosított szociális étkeztetés megállapítását 

1 fő kérelmezte, akinek a jövedelmi helyzetére tekintettel 280 Ft/napi téritési dij megállapításával tudja biztositani az önkormányzat a napi egyszeri meleg étkezést.

Az alábbi táblázat összefoglalva tartalmazza a települési támogatásra felhasznált pénzösszeget 2015. március 01 –től 2015. szeptember 30. napjáig:

	Települési támogatás 

formája
	Felhasznált összeg 

2015.09.30-ig.

Ft

	Települési létfenntartási támogatás 
	55.000

	Települési gyógyszertámogatás 
	0



	Gyermeknevelési támogatás
	40.373

	Lakásfenntartási

 támogatás
	127.500

	Ápolási támogatás


	141.600

	Szociális étkezés
	100.337

	Mindösszesen: 
	464.810


Az önkormányzat a szociális feladatai ellátásának 2015.évi előirányzata: 1.964.180 Ft

A 2015.évet terhelő, már megállapitott támogatás összege továbbá: 106.400 Ft.

2015.évben még felhasználható összeg: 1.392.970     Ft

IV. Rendelet módositási javaslatok

Az eltelt  néhány hónap segélyezési tapasztalatira figyelemmel és a helyi sajátosságokat érvényesítve, indokoltnak találtuk a helyi rendelet módositását, néhány esetben kiegészitését, Mivel a rendelet módosítási javaslata több lényeges területet érint, ezért új rendelet alkotását tartjuk indokoltnak.

Az alábbiakban ismertetjük a módosítási, kiegészítési javaslatokat:

Rendkivüli települési támogatás

1. A települési tankönyv-vásárlási támogatás kikerül a rendkivüli települési támogatás közül és egyszeri iskolakezdési támogatásként kerül bevezetésre. 
Települési létfenntartási támogatás

A támogatási feltételek közül kikerül a tüzelő vásárlás támogatása. 

Települési gyógyszertámogatás

Rendkivüli települési gyógyszertámogatásra való jogosultsági feltételként a családban élőre vonatkozó egy főre jutó jövedelemhatárt, mely a nyugdijminimum 170 %-a (48.450 Ft) kiegészitjük a családdal egy lakásban élő egyedülálló, valamint az egy lakásban együtt élő egyedülállókra vonatkozóan.

A rendszeres települési gyógyszertámogatás kikerül a települési gyógyszertámogatás címből és átkerül a rendszeres támogatások közé.

Egyszeri települési támogatások címmel javasoljuk kiegészíteni 

1.Egyszeri iskolakezdési támogatás

Egyszeri  iskolakezdési támogatás

(1) A településen a kérelem benyújtását megelőzően legalább két éve bejelentett lakóhellyel vagy tartózkodási hellyel rendelkező  rendelkező és életvitelszerűen a településen élő, rendszeres gyermekvédelmi kedvezményben nem részesülő általános iskolás gyermekeknek, középfokú oktatási intézmények nappali tagozatán tanulmányokat folytató tanulóknak iskolakezdési támogatást állapit meg.

(2) Az egyszeri iskolakezdési támogatás megállapítása iránti kérelmet a szülői felügyeletet gyakorló szülő, a családbafogadó gyám vagy a nagykorúvá vált gyermek nyújthatja be, a nappali tagozaton folytatatott tanulmányok igazolásáról szóló iskolalátogatási igazolás benyújtásával. 

A települési iskolakezdési támogatás összege  :általános iskolai tanulónak:  5.000.-Ft

                                                                      középiskolai tanulónak:     10.000.- Ft. 

(4)  A települési iskolakezdési támogatás benyújtási határideje november 15.

(5)  A településen a kérelem benyújtását megelőzően legalább két éve bejelentett lakóhellyel vagy tartózkodási hellyel rendelkező és életvitelszerűen a településen élő, rendszeres gyermekvédelmi kedvezményben nem részesülő felsőoktatási intézményben nappali tagozaton felsőoktatási aktív hallgatói jogviszonnyal rendelkező hallgató, aki a 25. életévét még nem töltötte be egyszeri iskolakezdési támogatásra jogosult

(6) Az egyszeri  iskolakezdési támogatás összege hallgatónként  20.000 Ft
 (7)  A települési iskolakezdési támogatás benyújtási határideje november 15.
(8) Az egyszeri iskolakezdési támogatás  megállapítása iránti kérelmet a nagykorúvá vált gyermek nyújthatja be, a nappali tagozatos felsőoktatási  hallgatói jogviszonyról szóló igazolás benyújtásával.

Rendszeres települési támogatások

Települési lakásfenntartási támogatás

A települési lakásfenntartási támogatás körében azokat a lakásfenntartási kiadásokat kivánjuk támogatni, amelyek a kérelmező lakhatását legnagyobb mértékben veszélyeztetik. Ezért módositó javaslatunk -   figyelemmel a lakosság igényeire – lakásfenntartási támogatásként nevesíti meg a szilárd tüzelőre, tüzifa beszerzésére vonatkozó támogatást. 

A tüzifa beszerzéshez egyszeri támogatás megállapítását javasoljuk 20.000 Ft illetve 30.000 Ft összegben, az egy főre jutó jövedelemre tekintettel. 

A létfenntartási támogatásból ezáltal kikerülne a tüzelő vásárlás támogatása. A támogatási összegre  való tekintettel,  nagyobb mértékű összeggel tudjuk támogatni a rászoruló családokat a téli tüzelő beszerzésében. 

A hat hónapra megállapítható települési lakásfenntartási támogatás mértékét, a korábbiaktól eltérően két összegben javasoljuk megállapitani: 

A rendelet szövegét az alábbiak szerint javaslom módosítani: 
. § (1) Települési lakásfenntartási támogatásra jogosult az a szociálisan rászoruló háztartás, melynek jelentős havi lakásfenntartási kiadásai vannak és teljesülnek az e rendeletben meghatározott egyéb feltételek.

(2) Támogatásra jogosult az a kérelmező,  

a) akinek a háztartásában élők a kérelem benyújtását megelőzően  a településen legalább egy éve bejelentett lakó- vagy tartózkodási hellyel   rendelkeznek  és  

b) akinek a háztartásában az egy főre jutó jövedelem nem haladja meg a mindenkori nyugdijminimum 170 %-át,  egyedülélő esetében, illetve akinek a háztartásában fogyatékossági támogatásban részesülő személy él, a 220 %-át
         és a háztartás egyik tagjának sincs vagyona.

(3) A kérelem elbirálásakor figyelembe vehető lakásfenntartási kiadások:

a) villanyáram vagy

b) víz- és csatornadij vagy

c) vezetékes gáz dija vagy

d) kommunális hulladékszállitási dij megfizetéséhez vagy

e) tüzifa beszerzéshez.

(4) A támogatás mértéke a (3) bekezdés a)-d) pontjaiban meghatározott kiadások támogatására: 

a) ha az egy főre jutó jövedelem nem éri le az öregségi  nyugdijminimum 100 %-át, (28.500.-Ft) egyedülélő esetében  a 150 %-át (42.750.-Ft) , havi   10.000 Ft, de maximum  a számla összege,

b) ha az egy főre jutó jövedelem az öregségi nyugdijminimum 100 %-át, egyedülélő esetében a 150 %-át meghaladja, havi 7.000 Ft, de maximum a számla összege.

(5) A kérelmezőnek a kérelem benyújtásakor számlával kell igazolnia a havi lakásfenntartási kiadásait.

(6) A (3) bekezdés a) – d) pontjában meghatározottak közül csak egyfajta kiadás támogatásható.

(7) A (3) bekezdés a)-d) pontjában meghatározott kiadásokra 6 hónapra állapitható meg a támogatás.

       A lakhatási támogatást közvetlenül a szolgáltató részére kell átutalni.

(8) A tüzifa beszerzéshez egyszeri támogatás nyújtható.

(9) A tüzifa támogatás összege: 

a) ha az egy főre juót jövedelem nem éri el a mindenkori nyugdijminimum 170 %-át (48.450.-Ft) , egyedülélő esetében a (220 %-át 62.700.-Ft), 30.000 Ft,

b) ha az egy főre jutó jövedelem a mindenkori nyugdijminimum 170 %-át, egyedülélő esetében a 220 %-át meghaladja, 20.000 Ft.

    . § A Képviselő-testület a települési lakásfenntartási támogatásra való jogosultság egyéb feltételeként a kérelem benyújtója számára a lakókörnyezete rendezettségének biztosítására vonatkozóan az alábbi együttes feltételeket határozza meg: 

a) tiszta, rendezett, szeméttől, lomoktól, rágcsálóktól, elburjánzott gyomnövényektől mentes udvar,

b) megművelt konyhakert, gondozott, tisztántartott háziállatok (amennyiben tartanak),

c) a kerítéssel kívűl határos gyommentes, szemétmentes járda, árok és egyéb terület,

d) a téli hónapokban a járda hó- és síkosságmentesítése,

e) rágcsálóktól és rovaroktól mentes ingatlan,

f) amennyiben a lakásban élők egészségi állapota vagy életkora nem teszi lehetővé a kert művelését, az legyen kaszált, gazoktól mentes.

g) az udvarban, kertben szilárd kommunális hulladék csak az arra rendszeresített tárolóban található,

h) az udvarban kertben nincs veszélyesnek minősülő hulladék, épitési törmelék, lábonálló  

              elszáradt,  fásszárú növény,

      i)   az ingatlanon a csapadékviz elvezetése megoldott. 

.§ (1)  A fenti feltételek fennállásáról a kérelmező a kérelem benyújtásával egyidejűleg  nyilatkozatot tesz. 

      (2) A lakókörnyezet rendezettségéről szóló nyilatkozatban foglaltak fennállását a  családgondozó vagy a  hivatal ügyintézője ellenőrizheti.

      (3) Az ellenőrzés során feltárt hiányosságok esetén a jegyző  a kérelem benyújtását  

            követő 5 napon belül végzésben szólítja fel a kérelmezőt, abban megjelölve a              
           végrehajtandó  konkrét  feladatot, melynek teljesitési határidejét 5 napban állapítja 
           meg.  A feltételek nem teljesitése esetén a  támogatás nem állapítható meg. 

  .§  Meg kell szüntetni a (3) bekezdés a)-d) pontjában meghatározott lakásfenntartási támogatás folyósitását,ha  

a) a jogosult meghal, a haláleset hónapjának utolsó napjával,

b) a jogosult lakcíme megváltozik, a lakcimváltozás hónapjának utolsó napjával,

c) a jogosult és a közüzemi szolgáltató közötti szolgáltatási szerződés megszünik, a szerződés megszünése hónapjának utolsó napjával,

d) a jogosultsági feltételek már nem állnak fenn, az erről való hivatalos tudomásszerzés hónapjának utolsó napjával,

e) a jogosult a támogatás megszüntetését kéri, a jogosult által megjelölt hónap utolsó napjával.

(4)  A rendszeres lakásfenntartási támogatásra való jogosultságról átruházott hatáskörben a jegyző dönt.

Települési ápolási támogatás

A rendszeres ápolási támogatás jogosultsági feltételeként javasoljuk a vagyonnyilatkozat tételi kötelezettség előirását, továbbá a legalább két éve bejelentett lakóhellyel vagy tartózkodási hellyel rendelkező és életvitelszerűen a településen élő kérelmezők számára javasoljuk megállapitani. 

Természetben nyújtott települési létfenntartási támogatás

Javasoljuk kiegészíteni ruházat vásárlással, vásárlási utalvány és iskolai étkezési téritési dij támogatással.

Iskolai étkezési téritési dij támogatás

Az önkormányzat a magyarnándori általános iskolába járó és legalább két éve bejelentett lakóhellyel vagy tartózkodási hellyel rendelkező és életvitelszerűen a településen élő, teljes összegű étkezési téritési dijat fizető tanulók részére, étkezési naponként

1. a napi háromszori étkezéshez  200 Ft

2. a napi kétszeri étkezéshez        150 Ft
3. a csak ebédelők részére            100 Ft  
támogatást nyújt.

A támogatást az iskola által készített kimutatás alapján  kell  jóváirni.      

( A fenti rendelkezéssel együtt a települési gyermeknevelési támogatás formái közül kikerül az étkezési téritési dijhoz nyújtott hozzájárulás.   A természetben nyújtott települési létfenntartási támogatások közül kikerül a gyermekintézményi étkezési téritési dijhoz nyújtott hozzájárulás.) 

Kérem a Tisztelt Képviselő-testületet, hogy a fenti előterjesztést megvitatni és az új rendeletet elfogadni sziveskedjenek. 

Cserháthaláp, 2015. szeptember 23.
                                                                                                           Dócs Dávid 
                                                                                                           polgármester
